Staatskaping, korrupsie se oorsaak | Netwerk24
Staatskaping, korrupsie se oorsaak
Deur Frikkie Sutherland, Jeffreysbaai 24 Maart 2021 05:05
Wat is die kernoorsaak van staatskaping en korrupsie?
Adjunkhoofregter Raymond Zondo het dit onbedoeld beantwoord met die volgende opmerking by die ondervraging van Lynne Brown by haar verskyning voor die Zondo-kommissie: "Daar was hierdie probleme. Het iemand standpunt ingeneem en gesê wat gedoen moet word?"
Die optrede van die ANC-regering en die parlement, wat deur hom beheer word, die afgelope 26 jaar gee 'n klinkklare en baie duidelike antwoord: "Ons is besig om 'n uitgediende ideologie in die kele van die burgers af te druk. Verantwoordbaarheid, toesig en etiese norme volgens die beskaafde wêreld is nie van ons kenmerke nie. Ons sorg net vir onsself en ons elite-kaders en te hel met die res. Ons gee nie 'n duiwel om hoe die belastingbetalers se swaar verdiende geld gesteel en gemors word nie."
Dít, regter Zondo, is wat werklik die afgelope 26 jaar in Suid-Afrika aan die gang is. Jou verslag en uitspraak kan eintlik baie kort en kragtig wees: "Die hele ANC-regering, sonder uitsondering, is skuldig aan staatskaping en korrupsie en moet deur 'n werklik onafhanklike NVG ondersoek, strafregtelik aangekla en na behore gestraf word."